VEGA præsenterer

**VEGA Klub inviterer på fynske fristelser og YouTube-battle med Maté Maté**

*Tilbring din fredag aften i selskab med musik-videoentusiasterne, når VEGA Klub inviterer til Music Video Party Battle i Ideal Bar. Om lørdagen kan du fortsætte festen, når dine yndlingsfynboer fyrer op under festen til F.Y.N. III.*

**Fredag – Maté Maté: Music Video Battle**

Du kender det sikkert: Musikvideoer præsenteret med dårlig lyd, skrattende billeder på tablets uden nok batteri. Det skal der laves om på, når de festlige eventarrangører og isthe-magere fra Maté Maté inviterer til musikvideo-battle på Ideal Bar. Maté Maté er kendt for at arrangere fester, man sent glemmer. Denne aften forvandles VEGA Klub til en boksering, hvor Københavns musikvideo-entusiaster kan battle for en aften! Konceptet er enkelt: 6 hold skal battle om publikums gunst. Hver får de 20 minutters spilletid, hvorunder de kan blande og mixe alle Internettets intense musikvideoer til et sammenhængende partymix! Med lækre maté-drinks i baren, fed musikvideo-oppyntning og sprøde dj’s til er der lagt op til et brag af en fest.

Find info om tilmelding på vega.dk

**Lørdag – F.Y.N. III**

Din yndlingsklub er tilbage og "lisdan" de forrige fester står den på scootertræf, kværndrup-karate og FåborgAmf. Ideal Bar fyldt til randen ved de sidste to F.Y.N.-events, og der er god grund til at glæde sig til en overdådig musikfest. De talentfulde dj's er importeret direkte fra det fine Fyn, og deres kække charme har vundet hjerter i hele hovedstaden. Der er lagt i ovnen til en masse musikalske fristelser, og det friske line-up spiller med garanti alt det, du godt kan lide. Sjældent har Ideal Bar været så tændt og fyrig. Køen er lang, stifterne er gratis og brunsvigeren er snasket!

Der er gratis fynske øl og brunsviger til de første.

**Fakta om VEGA Klub i uge 9:**

**Maté Maté: Music Video Battle**Fredag den 4. marts 2016

Ideal Bar, Enghavevej 40, 1674 Kbh. V

Fri entré.

Læs mere om arrangementet [HER](http://vega.dk/event/vega-klub-&-mat%C3%A9-mat%C3%A9:-music-video-party-battle--20861)  
**F.Y.N. III**Lørdag den 5. marts 2016

Ideal Bar, Enghavevej 40, 1674 Kbh. V

Fri entré.

Læs mere om arrangementet [HER](http://vega.dk/event/vega-klub:-f.y.n-iii--20880)